**Α΄ΕΝΟΤΗΤΑ: Οι εξελίξεις στην Ευρώπη κατά τους Νεότερους Χρόνους (μέσα 15ου αιώνα - αρχές 19ου αιώνα)**

**ΕΙΣΑΓΩΓΗ**

Οι **Νεότεροι Χρόνοι** έχουν ως αφετηρία τους τα μέσα του 15ου αιώνα.

● Το 1453 καταλήφθηκε η Κωνσταντινούπολη από τους Οθωμανούς Τούρκους.

● Στη Δυτική Ευρώπη τερματίστηκε ο Εκατονταετής Πόλεμος, ο οποίος ανέδειξε δύο εθνικά κράτη, την Αγγλία και την Γαλλία).

● Από τότε περίπου άρχισε σταδιακά να αλλάζει η κοινωνία **του Μεσαίωνα** και να διαμορφώνονται, κυρίως στη Δυτική Ευρώπη, βασικά χαρακτηριστικά του σύγχρονου ευρωπαϊκού πολιτισμού:

\* Διαμορφώνονται, ιδεολογικές, πολιτικές, πνευματικές και καλλιτεχνικές αλλαγές.

\* Μεγάλοι και σκληροί πόλεμοι.

\* Εξερευνήσεις.

\* Νέες αξίες, αρχές και θεσμούς.

**Εκατονταετής πόλεμος:**

**Χαρακτηρίστηκε ίσως ο μακροβιότερος πόλεμος που έγινε ποτέ μεταξύ Αγγλίας και Γαλλίας, με πραγματική διάρκεια μεγαλύτερη των 100 ετών, από το 1337 μέχρι το 1453 (116 έτη), με πολύ μικρές διακοπές, του οποίου όμως η ιστορική σημασία υπήρξε πολλαπλή. Είναι γεγονός ότι σε αυτόν τον πόλεμο ακολουθήθηκαν νέα συστήματα τακτικής, στρατιωτικής σύνθεσης και στρατιωτικού εξοπλισμού.**

**Μεσαίωνας:**

**Έτσι ονομάζεται, η χρονική περίοδος από τη διάλυση της Δυτικής Ρωμαϊκής Αυτοκρατορίας έως την Αναγέννηση (5ος - μέσα 15ου αιώνα). Η περίοδος αυτή συμπίπτει σχεδόν με τα χρόνια της Βυζαντινής Αυτοκρατορίας.**

**1ο ΚΕΦ. (Η Αναγέννηση και η Θρησκευτική Μεταρρύθμιση)**

**2. Τι είναι ο Ουμανισμός;**

1. **Τι ονομάζουμε Αναγέννηση;**
2. Η πνευματική και καλλιτεχνική κίνηση που εμφανίστηκε στην Ευρώπη στα μέσα του 14ου αιώνα ονομάζεται **Αναγέννηση**.Εμφανίστηκε πρώτα στην περιοχή της Βόρειας Ιταλίας και μέσα σε δυο αιώνες διαδόθηκε σε ολόκληρη την Ευρώπη. Κατά την Αναγέννηση οι άνθρωποι του πνεύματος στράφηκαν στη μελέτη του αρχαίου ελληνικού και του ρωμαϊκού πολιτισμού.
3. Ένα κίνημα της Αναγέννησης, που εμπνεύσθηκε από την ελληνορωμαϊκή αρχαιότητα, ήταν ο **Ουμανισμός** (Ανθρωπισμός). Οι Ουμανιστές, πιστεύοντας στην αξία της γνώσης, έδωσαν έμφαση στον άνθρωπο και στις δυνατότητές του. Η διάδοση των ιδεών του Ουμανισμού διευκολύνθηκε πολύ από την εφεύρεση της **τυπογραφίας**.

**Τυπογραφία: Η εκτύπωση Βιβλίων με τη χρήση κινητών στοιχείων από μέταλλο. Η χρησιμοποίηση τυπογραφικών στοιχείων ξεκίνησε το 1041 από την Κίνα. Τελειοποιήθηκε από τον Γερμανό Ιωάννη Γουτεμβέργιο.** **Η έκδοση της Βίβλου με τη νέα τεχνική, την πενταετία 1450-1455, δικαιολογημένα χαρακτηρίστηκε ως μια μεγάλη στιγμή στη νεότερη ευρωπαϊκή ιστορία, αφού έδωσε ώθηση στη διάδοση του βιβλίου.**

**Τέχνες – επιστήμες**

**3. Ποιες είναι οι μεγάλες μορφές της Αναγέννησης;**

1. Την εποχή αυτή τέχνες, όπως η ζωγραφική, η γλυπτική και η αρχιτεκτονική, γνωρίζουν μεγάλη άνθιση. Μεγάλες μορφές της Αναγέννησης ήταν οι ζωγράφοι Σάντρο Μποτιτσέλι, Λεονάρντο Ντα Βίντσι, Μιχαήλ Άγγελος και Ραφαήλ.

Σπουδαία προσωπικότητα ήταν και ο Ολλανδός θεολόγος και φιλόλογος Έρασμος, που θεωρούσε ως αρετές την καλοσύνη και την ανοχή.

Την αγάπη για τα ανθρώπινα δημιουργήματα διέδωσε με τα έργα του ο Άγγλος θεατρικός συγγραφέας Ουίλιαμ Σαίξπηρ.

Στην Ισπανία διακρίθηκαν ο Μιχαήλ Θερβάντες με το μυθιστόρημα «Δον Κιχώτης» κι ο ζωγράφος Δομήνικος Θεοτοκόπουλος ή Ελ Γκρέκο (Ο Έλληνας).

**4. Ποιοι επιστημονικοί τομείς αναπτύχθηκαν κυρίως κατά την Αναγέννηση;**

1. Εκτός όμως από τα γράμματα και τις τέχνες, αναπτύχθηκαν και οι επιστήμες. Την περίοδο της Αναγέννησης διατυπώθηκαν οι αστρονομικές θεωρίες του Κοπέρνικου και του Γαλιλαίου, ενώ βελτιώθηκε πολύ η ανατομία και η ιατρική.

**ΕΡΓΑΣΙΑ ΣΤΟ ΤΕΤΡΑΔΙΟ: Γράψτε λίγα λόγια για τα πρόσωπα και για τους δημιουργούς των έργων που παρουσιάζονται στις εικόνες 1,2,3,4,5,6,9 στις σελίδες 14 και 15 του βιβλίου.**

**1ο ΚΕΦ. (Η Αναγέννηση και η Θρησκευτική Μεταρρύθμιση)**

**5. Πώς εκφράστηκε η Θρησκευτική Μεταρρύθμιση;**

1. Οι νέες ιδέες επηρέασαν τον χώρο της θρησκείας και οδήγησαν στη Θρησκευτική Μεταρρύθμιση. Η πρώτη φάση της ονομάζεται Προτεσταντική Μεταρρύθμιση. Οι Προτεστάντες (Διαμαρτυρόμενοι), με επικεφαλής τον Γερμανό μοναχό Μαρτίνο Λούθηρο, εναντιώθηκαν στην εξουσία του Πάπα και στις καταχρήσεις της και δημιούργησαν ξεχωριστή γερμανική εκκλησία.

Παρόμοιες ήταν οι εξελίξεις στην Αγγλία αλλά και στην Ελβετία, με πρωτεργάτη τον Ιωάννη Καλβίνο.

**6. Πώς αντέδρασε η Ρωμαιοκαθολική Εκκλησία;**

1. Η Ρωμαιοκαθολική Εκκλησία αντέδρασε στην Προτεσταντική Μεταρρύθμιση με την Καθολική Μεταρρύθμιση, προσπαθώντας με μια σειρά από μέτρα, όπως για παράδειγμα την ίδρυση θρησκευτικών ταγμάτων, να φέρει και πάλι τους Προτεστάντες με το μέρος της.

**7. Τι ήταν η αρχή της αντιπροσωπευτικής εξουσίας;**

1. Στο αγγλικό πολιτικό σύστημα, κυρίως, αναπτύχθηκε η αρχή της αντιπροσωπευτικής εξουσίας. Δηλαδή, η εξουσία που ασκείται μέσω αντιπροσώπων που εκλέγονται από τον λαό.



**ΕΡΓΑΣΙΑ ΣΤΟ ΤΕΤΡΑΔΙΟ:**  Ποια ήταν η άποψή που είχε ο Μαρτίνος Λούθηρος και πώς την υποστήριξε;

(Πηγή 2, σελίδα 14)